open-index/open-wikipedia-markdown huggingface dataset:
Helga Flatland

**Helga Flatland** () er ein norsk forfattar.

Flatland budde dei to fyrste åra av livet i Fyresdal før familien flytte til Flatdal i Seljord, der ho voks opp. Ho er utdanna tekstforfattar frå Westerdals School of Communications og har bachelorgrad i  nordisk språk og litteratur frå Universitetet i Oslo. Ho er busett i Oslo.

Ho debuterte som forfattar med romanen *Bli hvis du kan. Reis hvis du må* på Aschehoug i 2010. Boka er om tre barndomsvener som vervar seg og fer til Afghanistan for å delta i krigen der, og dei som vert att heime. Det er fire forteljarstemmer i boka og ho er skriven dels på bokmål, dels på nynorsk. Romanen fekk gode kritikkar og Flatland fekk Tarjei Vesaas' debutantpris, Ungdommens kritikerpris og Aschehougs debutantstipend for henne. I grunngjevinga for tildelinga av Tarjei Vesaas debutantpris skreiv Stein Versto mellom anna: «Her talar ein forfattar som står til truande, som har noko på hjarta, og som med sjølvsagd autoritet etablerer ulike figurar, av båe kjønn og ulike aldrar. Det er gjort med innleving, tyngde og ein forteljande flyt som raskt vekkjer lesaren.». Andreboka hennar, *Alle vil hjem. Ingen vil tilbake*, kom i 2011 og er ei fortsetjing til *Bli hvis du kan. Reis hvis du må*. Også den er skriven dels på nynorsk, dels på bokmål, og fekk god mottaking av bokmeldarane. 

## Bøker
* 2010 &ndash; *Bli hvis du kan. Reis hvis du må* &ndash; Roman
* 2011 &ndash; *Alle vil hjem. Ingen vil tilbake* &ndash; Roman
* 2013 &ndash; *Det finnes ingen helhet* &ndash; Roman

## Prisar og utmerkingar
* 2010 &ndash; Aschehougs debutantstipend for *Bli hvis du kan. Reis hvis du må*
* 2010 &ndash; Tarjei Vesaas' debutantpris for *Bli hvis du kan. Reis hvis du må*
* 2010 &ndash; Ungdommens kritikerpris for *Bli hvis du kan. Reis hvis du må*
* 2015 &ndash; Amalie Skram-prisen
* 2015 &ndash; Mads Wiel Nygaards legat
* 2017 &ndash; Bokhandlarprisen  for *En moderne familie*

## Referansar

## Bakgrunnsstoff
* Presentasjon av Helga Flatland  på nettstaden til Aschehoug
* Mette Karlsvik: «Vesaas-vinnar Helga Flatland: - Det handlar om å komme seg vekk» - intervju på nettstaden til Den norske Forfatterforening
* Utgjevingar av Helga Flatland i BIBSYS Ask
Ellen Øseth

**Ellen Øseth** () er ein norsk master i fiskerifag og  SV-politikar. Ho har vore tilsett ved Norsk Polarinstitutt i ei årrekkje, frå 2022 som assisterande direktør. Øseth har også vore fylkespolitikar i Troms fylke, og statssekretær i Miljøverndepartementet.

## Virke
Øseth studerte frå 2001 til 2008 fiskerifagstudiet ved Noregs fiskerihøgskole ved Universitetet i Tromsø, og oppnådde mastergrad i faget. Ho skreiv hovudoppgåve om forvalting av kongekrabbe.

Frå 2009 til 2017 var ho klimarådgivar og seniorrådgivar i Norsk Polarinstitutt. Frå 2017 til 2022 var ho seksjonsleiar i Miljørådgivningseksjonen same stad. Frå 1. januar 2022 var ho tilsett som assisterande direktør ved polarinstituttet.

Frå 2003 til 2019 var Øseth fylkespolitikar i Troms for SV. I 2013 vart ho utnemnd til statsekretær for miljøvernminister Bård Vegar Solhjell.

## Kjelder
Øyvind Hilmarsen

**Øyvind Hilmarsen**  () er ein norsk politikar frå Høgre. Han var byrådsleiar i Tromsø kommune frå 2011 til 2015. Han har vore medlem av Tromsø kommunestyre sidan 1991.
Shepherd Dome

**Shepherd Dome** er eit lågt kuppelforma fjell ved nordsida av Pine Island-breen, som står 6&nbsp;km sørvest for Mount Manthe i sørlege delen av Hudson Mountains. Det vart kartlagd frå flyfoto laga av U.S. Navy Operasjon Highjump i 1946-47. Det vart namngjeve av Advisory Committee on Antarctic Names (US-ACAN) etter Donald C. Shepherd, ein ionosfærisk fysikar ved Byrd-stasjonen i 1967.

## Kjelder
Mount Shinn

**Mount Shinn** er eit fjell som er 4660 moh og som står 6&nbsp;km søraust for Mount Tyree i Sentinel Range i Ellsworth Mountains. Det vart oppdaga på ein flytur under Det internasjonale geofysiske året i januar 1958, og vart namngjeven av Advisory Committee on Antarctic Names (US-ACAN) etter kapteinløytnant Conrad S. (Gus) Shinn i U.S. Navy, som var pilot på somme av desse flyturane. Shinn flydde det første flyet som den 31. oktober 1956 landa på den geografiske Sørpolen. Fjellet vart trudd å vere over 4800 meter over havet, men vart målt på nytt i 2001 av Damien Gildea og Rodrigo Fica frå Omega Foundation.

## Kjelder
Forsikring

**Trygding** eller **forsikring** er ein avtale som er meint å tryggja ein person eller ei verksemd mot økonomisk tap ved uventa hendingar, som brann, skade, tjuveri og liknande. Det er ofte trygdelag eller forsikringsselskap som gjev trygding. Til det å teikna trygding har ein verba **forsikra**, **trygda** og **assurera**.

## Kjelder
Erstatning

**Erstatning** er eit økonomisk vederlag for påført tap eller skade. Det kan koma krav om erstatning i forhold der to partar har ein avtale (som ein kontrakt) som blir broten, i samband med forsikring, eller der ein person eller ei verksemd har objektivt ansvar for tap eller skader.

## Kjelder

*
*
Engelsk madrigaltradisjon

**Den engelske madrigaltradisjonen** hadde ei intens blømingstid frå 1588 til 1627, ei tid som dekkjer dei siste åra av styringstida til Elisabeth I av England og heile styringstida til etterfølgjaren Jakob I. Dei engelske madrigalane var for det meste a capella, og hadde frå tre til seks stemmer.

## Stil og påverknad

Det er mest truleg at madrigalen kom på moten i England gjennom Alfonso Ferrabosco, som var i England frå 1560-åra og frametter, og tente hjå Elisabeth. Her skreiv han mange madrigalar, og desse vart snart imiterte både i form og innhald. Men den nasjonale stilen blømde snart på eiga hand, mykje på grunn av den engelske sonetten, som kom i bruk på same tid. Det vart på moten å setja desse dikta til musikk. I 1588 gav Nicholas Younge ut samlinga *Musica Transalpina*, og denne vart umåteleg folkekjær. Ein reknar blømingstida for den engelske madrigalen frå dette året. I 1597 kom Younge ut med ei ny samling, i von om å få opp att suksessen. I den første samlinga var det mange italienske førelegg, etter Ferrabosco og Luca Marenzio, med engelsk tekst. 

## Komponistar

William Byrd var den første engelskmannen som prøvde seg i sjangeren, men skreiv heller lite, og gjekk snart attende til kyrkjemusikken. Av dei meir produktive engelske madrigalistane elles, var John Wilbye, Thomas Morley og John Weelkes meir produktive. Morley var den einaste som sette musikk til William Shakespeare, etter det vi veit, sidan ein del har gått tapt. Stilen hans elles er lett, songbar og fengande, og er framleis populær i kor og mindre song-grupper. Wilbye var meir sofistikert, og nytta meir kromatikk i satsane sine. 

Tekstane som vart nytta til madrigalar i England var elles ikkje så høglitterære som ein skulle tru. Mange av songane var vittige, små soger om kjærleik, og fulle av underforstått meining - nokre av dei kunne tolkast som direkte grove i samtida. 

Utover på det tidlege 1600-talet gjekk interessa for madrigalar nedover. John Dowland skreiv fleire ayres for solosong og lutt, som og kan reknast til sjangeren, sidan dei kan framførast for fleirstemming kor. Elles reknar ein med at Orlando Gibbons var ute med svanesongen for den engelske madrigalen alt i 1612: *The silver swan.* 

Nye og meir operatiske stildrag førte til at madrigalen gjekk av moten opp mot 1630, men Henry Purcell skal ha prøvd seg i sjangeren, og gjorde eit par retteleg gode songar. Elles må ein hugse at det samla tilfanget av engelske madrigalar er heller lite samanlikna med den store italienske produksjonen på same tid. 

## Kjelder

**Denne artikkelen bygger på «[[:en:English Madrigal School|English Madrigal School]]» frå , den 4. mars 2013.*  
***  oppgav desse kjeldene:*

* Gustave Reese, *Music in the Renaissance*.  New York, W.W. Norton & Co., 1954.  
* «Madrigal» i *The New Grove Dictionary of Music and Musicians*, red. Stanley Sadie.  20 vol.  London, Macmillan Publishers Ltd., 1980.  

## Bakgrunnsstoff
* *[[The Oxford Book of English Madrigals]]*, ed. Philip Ledger.  Oxford University Press, Oxford, England, 1978.
Haugaland videregående skole

**Haugaland videregående skole** er ein vidaregåande skule i Haugesund i Rogaland, skipa i 1896 som **Haugesund Tekniske Aftenskole**. Skulen har 800 elevar og 170 tilsette, og tilbyr studiespesialiserande allmennfag, påbygg og fem yrkesfaglege utdanningsprogram; Bygg- og anleggsteknikk, Design og handverk, Helse- og sosialfag, Service og samferdsel og Teknikk og industriell produksjon.  

## Historie
### Namn
* Haugesund tekniske aftenskole (1896-1945)
* Haugesund lærlingeskole (1945-1962)
* Haugesund yrkesskole (1936-1962)
* Haugesund yrkesskole (1962-1977)
* Haugaland videregående skole (1977-)

### Rektorar
*Børge C. Mosgren (1896-1897)
*Severin Malmin (1897-1917)
*Eystein Jenssen(1917-1925)
*Eystein Jenssen (1930-1936)
*Aasmund M. Christiansen (1936-1951)
*Hjørleif Espeland (1951-1958)
*Robert Wallace Jessen (1958-1962)
*Frank Aksdal (1962-1993)
*Kristin-Elfi Flåto (1993-2001)
*Odd Henning Johannessen (2001-)

## Bakgrunnsstoff
* Skulen si heimeside
Silverstein Peak

**Silverstein Peak** er eit markant fjell (4790 moh.) langs vestkanten av det isdekte Vinson Plateau i Sentinel Range i Ellsworth Mountains i Antarktis.

Fjelltoppen vart namngjeven av US-ACAN i 2006 etter Samuel Silverstein, som i 1966-67 var medlem av American Antarctic Mountaineering Expedition som vart dei første til å nå toppen av Vinson Massif og andre høge fjell i Sentinel Range.

Silverstein Peak ligg 2,56&nbsp;km sør-sørvest frå toppen av Mount Vinson, 1,37&nbsp;km vest-sørvest for Hollister Peak, 2,66&nbsp;km nord-nordvest for Opalchenie Peak og 1,32&nbsp;km aust for Príncipe de Asturias Peak.

## Kjelder
* SCAR Composite Gazetteer of Antarctica.
Mount Simpson

**Mount Simpson** er eit fjell i Walker Mountains, like vest for toppen av Halebreen på Thurston Island. Det vart først kartlagt frå flyfoto tekne av U.S. Navy Operation Highjump i desember 1946. Det vart namngjeve av Advisory Committee on Antarctic Names (US-ACAN) etter løytnant B.L. Simpson Jr. i U.S. Navy skvadron VX-6, som var pilot på ein flytur der det vart teke flyfoto av området i januar 1960.

## Kjelder
Shoemaker Peak

**Shoemaker Peak** er eit fjell på austsida av Ahrnsbrakbreen, 5&nbsp;km aust-søraust for Sutton Peak i Enterprise Hills i Heritage Range. Det vart kartlagd av United States Geological Survey (USGS) frå landmålingar og flyfoto tekne av U.S. Navy i 1961-66. Det vart namngjeve av Advisory Committee on Antarctic Names (US-ACAN) etter Dawaine A. Shoemaker, ein meteorolog ved Little America V-stasjonen i 1958.

## Kjelder
Mount Simmons

**Mount Simmons** er eit fjell, 1590 moh, heilt nord i Independence Hills i Heritage Range. Det vart namngjeve av Advisory Committee on Antarctic Names (US-ACAN) etter flyelektrikar Richard S. Simmons i U.S. Navy, som omkom i ein flystyrt på Rossisen den 2. februar 1966.

## Kjelder
Sipey Peak

**Sipey Peak** er eit fjell opp mot 2200&nbsp;moh. i Veregava Ridge, sentralt i Sentinel Range i Ellsworth Mountains i Antarktis. Det ligg oppom Orizaribreen i sør-sørvest, Daterbreen i vest og nord, og Berisadbreen i aust. 

Fjellet er kalla opp etter busetnaden Sipey i Sør-Bulgaria.

Sipey Peak ligg 5,26&nbsp;km nord of Mount Waldron, 9,46&nbsp;km aust-nord|aust for Mount Segers, 5,71&nbsp;km sør-søraust for Mount Farrell og 4,15&nbsp;km nordvest of Kushla Peak.  

## Kjelder
* Sipey Peak. SCAR Composite Antarctic Gazetteer.
Mount Sisu

**Mount Sisu** er eit fjell i Antarktis. Fjellet har ei høgd på 4300&nbsp;meter over havet og ligg i Sentinel Range i Ellsworth Mountains, som òg er staden ein finn den høgaste fjelltoppen i Antarktis, det velkjende Vinson-massivet. Dei to toppane som ligg nærast Mount Sisu er Mount Anderson og Mount Bentley.

Den finske fjellklatraren Veikka Gustafsson og Patrick Degerman var dei første som klatra fjellet, i 1997. Det er kalla opp etter det finske omgrepet *sisu*, som tyder sterk uthaldenheit. Namnet er ikkje offisielt godkjend av United States Geological Survey og møter heller ikkje organisasjonen sine krav for geologisk nomenklatur i Antarktis.

## Kjelder
Skelly Peak

**Skelly Peak** er eit fjell (1450&nbsp;moh) på enden av ein utstukkar heilt nordaust i Watlack Hills i Heritage Range i Ellsworth Mountains. Det vart kartlagd av United States Geological Survey (USGS) frå landmålingar og flyfoto tekne av U.S. Navy i 1961-66. Det vart namngjeve av Advisory Committee on Antarctic Names (US-ACAN) etter Donald J. Skelly, ein sjukepassar ved Palmer-stasjonen i 1966.

## Kjelder
Mount Slaughter

**Mount Slaughter** er eit isfritt fjell, 3600 moh, på ein utstikkar sørvestover frå Opalchenie Peak på Vinson Plateau i Sentinel Range i Ellsworth Mountains i Antarktis. Det ligg oppom toppen av Donnellanbreen i nordvest og Gildeabreen i sør. Det vart kartlagd av United States Geological Survey (USGS) frå landmålingar og flyfoto tekne av U.S. Navy i 1957-60. Det vart namngjeve av Advisory Committee on Antarctic Names (US-ACAN) i 1982, etter John B. Slaughter, direktøren i National Science Foundation i 1980-82.

## Kjelder
* SCAR Composite Antarctic Gazetteer.
Snowplume Peak

**Snowplume Peak** er eit lite pyramideforma fjell langs nordsida av Jones Mountains, 1,5&nbsp;km vest-sørvest for Rightangle Peak og 3,5&nbsp;km vest-sørvest for Pillsbury Tower. Det vart kartlagd av University of Minnesota Jones Mountains Party i 1960-61. Det fekk dette namnet fordi det alltid danna seg ein fane (plume på engelsk) av snøfokk frå toppen når det bles. 

## Kjelder
Snyder Peak

**Snyder Peak** er eit lågt, isdekt fjell som ligg 2&nbsp;km sørvest for Anderson Dome i Jones Mountains. Det vart kartlagd av University of Minnesota Jones Mountains Party i 1960-61. Det vart namngjeve av Advisory Committee on Antarctic Names (US-ACAN) etter David Snyder, ein flyteknikar med U.S. Navy skvadron VX-6 som flydde på dei første turane frå Byrd-stasjonen til Eights Coast-området i november 1961.

## Kjelder
Soholt Peaks

**Soholt Peaks** er ei gruppe isfrie fjell mellom Gifford Peaks og Drake Icefall i Heritage Range i Ellsworth Mountains. Dei vart namngjevne av University of Minnesota Ellsworth Mountains Party i 1962–63 etter Donald E. Soholt, som var geologi i gruppa. 

## Kjelder
Mount Southwick

**Mount Southwick** er eit fjell (3280&nbsp;moh) nær sørenden av Sentinel Range i Ellsworth Mountains i Antarktis, som ligg 17&nbsp;km sør-søraust for Mount Craddock. Fjellet ligg oppom Bolgradbreen i nordvest, Kornickerbreen i aust og Sirmabreen i sørvest.

Det vart først kartlagd av United States Geological Survey (USGS) frå landmålignar og flyfoto tekne av U.S. Navy i 1957-59. Det vart namngjeve av Advisory Committee on Antarctic Names (US-ACAN) etter Thomas E. Southwick, som var navigatør i United States Marine Corps (USMC) på ein flytur til desse fjella den 28. januar 1958.

## Kjelder
* SCAR Composite Gazetteer of Antarctica.
Sponholz Peak

**Sponholz Peak** er eit skarpt fjell, 1730 moh, som ligg 4,5&nbsp;km sør for Moulder Peak i Liberty Hills i Heritage Range i Antarktis. Det vart namngjeve av Advisory Committee on Antarctic Names (US-ACAN) etter Martin P. Sponholz, ein meteorolog i United States Antarctic Research Program (USARP) som overvintra ved Plateau-stasjonen i 1966. 

## Kjelder
Mount Sporli

**Mount Sporli** er eit markant fjell, 2255 moh, som ligg på austsida av toppen av Driscollbreen i Pioneer Heights i Heritage Range. Det vart namngjeve av den geologiske gruppa frå University of Minnesota som vitja desse fjella i 1963–64 etter Bernhard N. Sporli, ein geolog i gruppa. Mount Sporli vart klatra for første gongen den 17. desember 2011 av Simon Abrahams, Ralf Laier og Todd Passey.

## Kjelder
Springer Peak

**Springer Peak** er eit fjell (1460&nbsp;moh.) som ligg heilt nord i Webers Peaks i Heritage Range i Ellsworth Mountains. Det vart kartlagt av United States Geological Survey (USGS) frå landmålingar og flyfoto tekne av U.S. Navy i 1961-66. Det vart namngjeve av Advisory Committee on Antarctic Names (US-ACAN) etter Michael J. Springer, ein fotograf på flyturane til U.S. Navy over Marie Byrd Land og Ellsworth Land i 1965-66.

## Kjelder
Stolnik Peak

**Stolnik Peak** er eit fjell på 2600 moh aust i Craddock Massif i Sentinel Range i Ellsworth Mountains i Antarktis.  Det ligg på sideryggen som går austover frå Mount Craddock. Fjellet ligg oppom Sowersbreen i nordvest og Saltzmanbreen i sør. 

Fjellet er kalla opp etter busenaden Stolnik i Bulgaria.

Stolnik Peak ligg 1,86&nbsp;km aust for Sanchez Peak, 4,24&nbsp;km sør-søraust for Elfring Peak og 1,97&nbsp;km vest for Mount Osborne. 

## Kjelder
* Bulgarian Antarctic Gazetteer. Antarctic Place-names Commission. (details in Bulgarian, basic data in English)
* Stolnik Peak. SCAR Composite Antarctic Gazetteer.
Strong Peak

**Strong Peak** er eit lite, skarpt fjell på enden av ryggen frå Enterprise Hills, som ligg 6&nbsp;km vest-sørvest for Parrish Peak og oppom toppen av Horseshoe Valley i Heritage Range. Det vart kartlagd av United States Geological Survey (USGS) frå landmålingar og flyfoto teken av U.S. Navy i 1961-66. Det vart namngjeve av Advisory Committee on Antarctic Names (US-ACAN) etter Jack E. Strong, ein biolog i United States Antarctic Research Program (USARP) ved Palmer-stasjonen i 1965.

## Kjelder
Mount Strybing

**Mount Strybing** er eit fjell (3200 moh) som ligg 6&nbsp;km søraust for Mount Craddock sør i Sentinel Range i Ellsworth Mountains. Det er knytt til Mount Craddock via Karnare Col. Det vart først kartlagd av United States Geological Survey (USGS) frå landmålingar og flyfoto teken av U.S. Navy i 1957-59. Det vart namngjeve av Advisory Committee on Antarctic Names (US-ACAN) etter Henry Strybing, ein navigatør i United States Marine Corps (USMC) på flyturane til dette området i 1957-58. Under ein flytur han var med på kræsjlanda flyet hans og eit redningsmannskap hjelpte til å reparere flyet på staden. Flyet og mannskapet klarte til slutt å ta av og kome seg trygt heim att. 

## Kjelder
* SCAR Composite Antarctic Gazetteer.
Sullivan Heights

**Sullivan Heights** er ei kompakt fjellgruppe på opp mot 2760 moh i Mount Levack med mellom andre Mount Farrell, Mount Segers og Mamarchev Peak. Gruppa ligg 21&nbsp;km aust-nordaust for Mount Tyree i Sentinel Range i Ellsworth Mountains. Gruppa strekkjer seg over 20&nbsp;km og inneheld Crosswell-, Ellen- og Daterbreen.

Fjella vart namngjevne i 1997 av Advisory Committee on Antarctic Names (US-ACAN) etter Cornelius Wayne Sullivan som var ein amerikansk oseanograf i United States Antarctic Program (USAP) og feltleiar for havisstudiar i McMurdo Sound, 1980–86, 1988 og 1989. Han hadde sidan fleire stillingar for ekspedisjonar til Antakrtis. 

## Kjelder
* Sullivan Heights.  SCAR Composite Antarctic Gazetteer.
Sutley Peak

**Sutley Peak** (1400 moh) er eit fjell i Antarktis som ligg like nord for Wright Peak og 3 nautiske mil aust-nordaust for Miller Crag i Jones Mountains. Det vart kartlagd av University of Minnesota Jones Mountains Party i 1960–61. Det vart namngjeve av Advisory Committee on Antarctic Names (US-ACAN) etter Robert M. Sutley i U.S. Navy, som var nestkommanderande i Mobile Construction Battalion One under U.S. Navy Operation Deepfreeze i 1962.

## Kjelder
Sutton Peak

**Sutton Peak** er eit skarpt fjell på 1410 moh på ryggen mellom Hendersonbreen og Ahrnsbrakbreen i Enterprise Hills i Heritage Range. Det vart kartlagd av United States Geological Survey frå landmålingar og flyfoto teken av U.S. Navy i 1961–66, og namngjeve av Advisory Committee on Antarctic Names etter Walter C. Sutton, som var meteorolog ved Little America V-stasjonen i 1957.

## Kjelder
*
Mount Tegge

**Mount Tegge** er eit isolert fjell (1570&nbsp;moh) som ligg ved munningen av Embreebreen, på austsida av Sentinel Range i Ellsworth Mountains. Det vart først kartlagd av United States Geological Survey (USGS) frå landmålingar og flyfoto teken av U.S. Navy i 1957-59. Det vart namngjeve av Advisory Committee on Antarctic Names (US-ACAN) etter Richard C. Tegge i United States Air Force (USAF), som deltok i bygginga av Sørpolstasjonen i 1956-57.

## Kjelder
Mount Tidd

**Mount Tidd** er eit markant fjell og det høgaste fjellet i Pirrit Hills. Fjellet vart plassert på kartet av U.S. Ellsworth-Byrd Traverse Party den 10. desember 1958. Det vart namngjeve av Advisory Committee on Antarctic Names (US-ACAN) etter Paul Tidd i U.S. Navy, som var øvstkommanderande på Ellsworth-stasjonen i 1958.

## Kjelder
Mount Todd

**Mount Todd** er eit fjell på opp mot 3600 moh som ligg heilt nord i Probuda Ridge nord i det sentrale Sentinel Range i Ellsworth Mountains i Antarktis. Det ligg oppom Embreebreen i vest, Patleynabreen i nordaust og Ellenbreen i sør-søraust. 

Fjellet vart namngjeve i 1984 av Advisory Committee on Antarctic Names (US-ACAN) etter Edward P. Todd, ein fysikar i National Science Foundation frå 1963–84, og direktøren i Division of Polar Programs i National Science Foundation (NSF) frå 1977–84. 

Todd Peak ligg 3 km nord-nordaust for Mount Press og 8,65 aust-nordaust for Mount Hale. Det vart kartlagd av United States Geological Survey (USGS) frå landmålingar og flyfoto teken av U.S. Navy i 1957-60. 

## Kjelder
* SCAR Composite Antarctic Gazetteer.
Toros Peak

**Toros Peak** er eit fjell med to toppar og ei høgd på 3000 moh. i Zinsmeister Ridge på nordaustsida av Vinson Massif i Sentinel Range i Ellsworth Mountains i Antarktis. Det ligg oppom Daterbreen i aust og sidebreen Hinkleybreen i nordvest.

Fjellet er kalla opp etter busetnaden Toros nord i Bulgaria.

Toros Peak ligg 1,66&nbsp;km nordaust for Vanand Peak, 5,16&nbsp;km sør-søraust for Mount Segers og 7,38&nbsp;km vest of Mount Waldron.

## Kjelder
* Toros Peak. SCAR Composite Antarctic Gazetteer.
Tribby Peak

**Tribby Peak** er eit fjell som ligg 3&nbsp;km vest of Mount Bubier på Edwards Peninsula på Thurston Island. Det vart namngjeve av Advisory Committee on Antarctic Names (US-ACAN) etter Osborne M. Tribby, underfarmasøyt i den austlege gruppa under U.S. Navy Operation Highjump og flymannskap på flyturen til Noville Peninsula den 11.-12. januar 1947 for å redde overlevande som hadde styrta her den 30. desember. 

## Kjelder
Mount Tuck

**Mount Tuck** er eit pyramideforma fjell (3560&nbsp;moh) ved t oppen av Hansenbreen ved Doyran Heights i Sentinel Range i Ellsworth Mountains i Antarktis. Det vart først kartlagd av United States Geological Survey (USGS) frå landmålingar og flyfoto teken av U.S. Navy i 1957-59. Det vart namngjeve av Advisory Committee on Antarctic Names (US-ACAN) etter John Tuck, Jr., ein støtteleiar ved Sørpolstasjonen i 1957.

## Kjelder
* SCAR Composite Antarctic Gazetteer
Mount Turcotte

**Mount Turcotte** er eit fjell som ligg 4,5&nbsp;km nordvest for Mount Tidd i Pirrit Hills. Fjellet vart plassert på kartet av U.S. Ellsworth-Byrd Traverse Party den 7. desember 1958, og vart kalla opp etter F. Thomas Turcotte, ein seismolog som var med gruppa. 

## Kjelder
Mount Tuve

**Mount Tuve** er eit fjell (935&nbsp;moh) som stig like opp av isflata like sør for foten av Wirth Peninsula i Ellsworth Land. Det vart oppdaga av Ronne Antarctic Research Expedition (RARE), 1947–48, under Finn Rønne. Han namngav det etter norskamerikanaren Merle Antony Tuve, som var direktør i Department of Terrestrial Magnetism ved Carnegie Institution i Washington, DC, og som gav instrument til ekspedisjonen. 

## Kjelder
Mount Twiss

**Mount Twiss** er eit fjell på 2000&nbsp;moh. ved nordenden av Watlack Hills i Heritage Range i Ellsworth Mountains. Det vart kartlagt av United States Geological Survey (USGS) frå landmålingar og flyfoto tekne av  U.S. Navy i 1961-66. Det vart namngjeve av Advisory Committee on Antarctic Names (US-ACAN) etter John R. Twiss Jr. Twiss var ved McMurdo-stasjonen frå 1961–63, og var United States Antarctic Research Program (USARP) sin representant ved McMurdo-stasjonen i 1964-65, og deltok sidan i fleire ekspedisjonar i Antarktis. 

## Kjelder
Sankt Demetriuskatedralen

**Sankt Demetriuskatedralen** (russisk Дмитриевский собор) i byen Vladimir om lag 200 kilometer aust for Moskva i Russland vart bygd i 1191 og vigsla til Den heilage Demetrius frå Thessaloniki. Byggherre var *Vsevolod III*, òg kalla *Vsevolod det store reiret* (1154–1212), storfyrste av Vladimir frå 1177. Opphavleg var det kring katedralen eit tårnpryda galleri som knytte saman katedralen og fyrstepalasset, men dette vart rive ned under ei restaurering av katedralen på 1800-talet. Innvendig finst det nokre fragment av freskomåleri frå 1100-talet, særleg av ei dommedagframstilling.

Ytterveggane på katedralen er dekte av ei mengd relieff som for det meste framleis er originale, men somme er rekonstruksjonar frå restaureringa på 1800-talet. Interessant frå ein nordisk synsstad er at her finst scener som syner episodar frå sagaen om Sigurd Fåvnesbane, òg kjend frå norske stavkyrkjeportalar; elles kan mellom anna sjåast scener frå livet til Aleksander den store, scener som refererer seg til storverka til den greske segnhelten Herakles, skildringar frå Det gamle testamentet i Bibelen, særleg om livet til kong David og meire.

Katedralen står på UNESCOs verdsarvliste.


File:Vladimir StDemetriusChurch6.JPG
File:Дмитриевский собор (Владимир). Резьба.jpg
File:Church of Saint Demetrius (Vladimir) 10.jpg
File:Изображение 137-2.jpg
File:Lions on the wall inside the Cathedral Vladimir H9128 C.JPG

## Fotnotar

## Bakgrunnsstoff
Mount Tyree

**Mount Tyree** (4852 moh) er det nest høgaste fjellet i Antarktis og ligg 13&nbsp;km nordvest for Vinson Massif (4892&nbsp;moh), det høgaste fjellet på kontinentet. 

Mount Tyree vart oppdaga i januar 1958 under flyturen til United States Navy skvadron VX-6, og sidan kartlagd same månad av Marie Byrd Land Traverse Party. Fjellet vart kalla opp etter kontreadmiral David M. Tyree, som kommanderte U.S. Naval Support Force i Antarktis frå 14. april 1959 til 26. november 1962.

Hittil (2012) er toppen av fjellet berre blitt vitja ved fem høve, av totalt ti personar, via tre forskjellige ruter. I januar 1967 vart John Evans og Barry Corbet (frå Corbet's Couloir) dei første til å nå toppen. I januar 1989 vart toppen vitja av Terry ‘Mugs’ Stump, i 1997 av franskmennene Antoine de Choudens og Antoine Cayrol og seinare i 1997 av Conrad Anker og Alex Lowe. Den 3. januar 2012 gjekk Hans Kammerlander, Robert Miller og Christian Stangl den same ruta som franskmennene og vart den femte gruppa til å nå toppen. Av dei ti fjellklatrarane som har vore på toppen av Mount Tyree, har tre sidan døydd i andre fjellklatringsulukker innan fire år etter dei vitja fjellet. Sørveggen av fjellet er framleis uklatra. Denne veggen er 2000 meter høg og ein av dei største fjellveggane i Antarktis. 

Klatresesongen er frå november til januar då det er midnattssol og lufttemperaturen er høgast, opp mot -30 °C nær toppen. Som med Mount Vinson i nærleiken kan ein nå fjellet etter ein seks timar lang flytur frå Punta Arenas i Chile til Union Glacier Camp etterfølgd av ein 200 km lang flytur til foten av fjellet. 

## Kjelder
Sigurd Fåvnesbane

**Sigurd Fåvnesbane** er ein segnfigur kjend frå dei såkalla heltedikta i mellomaldersamlinga *[[Den eldre Edda]]* og i prosaframstillinga *[[Volsungesoga]]* (òg kalla *Soga om volsungane*, det vil seie soga om volsungeætta, den ætta som Sigurd høyrde til), og dessutan frå det gamle tyske *[[Nibelungenlied]]* (songen om Nivlungane).

Tilnamnet *Fåvnesbane* tyder Fåvnes drapsmann, og refererer seg til at Sigurd drap den kjempestore ormen Fåvne, steikte ormehjarta, og då han fekk hjarteblodet frå ormen i munnen, fekk han evna til å skjøne kva fuglane i treet i nærleiken av han song om. Av fuglanes samtale seg i mellom fekk han kjennskap til at fosterfaren hans, smeden Regin, som var broren til ormen Fåvne, hadde sett seg føre å drepe han, og difor drap Sigurd sin eigen fosterfar.

Sigurd Fåvnesbane er berre ein av fleire personar i ein segnsyklus som skildrar svik og drap i ein  brutal og blodig kamp mellom to kongsætter i eit heident germansk samfunn. Jamvel dei germanske guddommane, med guden Odin i brodden, gjer sitt til at dei to ættene til slutt har utrydda kvarandre heilt, og gullet som dei hadde kivast om, vart liggande på botn av elva Rhinen for all framtid. I denne litteraturen har den kristne kyrkja gjeve gamalt heident segnstoff ei kristen tolking som syner heidendomens djevelske innhald, slik det går fram av at hendingar frå denne segnsyklusen har vorte motiv på fleire stavkyrkjeportalar i Noreg og på tidlegkristne monumenter i andre land, som rune- og biletristinga på Ramsundsberget i Södermanland i Sverige, på steinmonument frå mellomalderen på Dei britiske øyane, og jamvel på 1100-talskyrkja Sankt Demetriuskatedralen i Vladimir i Russland.     

## Litteratur
* *Soga om volsungane*, omsett av Magnus Rindal. Oslo 1974: Det Norske Samlaget. ISBN 82-521-0300-6
## Sjå òg
*Hylestad stavkyrkje
*Sigurdsristinga
Unger Peak

**Unger Peak** er eit bratt, stort sett isdekt fjell som stig opp av platået på sørenden av Founders Escarpment. Det ligg 3,5&nbsp;km nord-nordvest for Zavis Peak i Heritage Range i Ellsworth Mountains. Det vart kartlagd av United States Geological Survey (USGS) frå landmålingar og flyfoto teken av U.S. Navy i 1961-66. Det vart namngjeve av Advisory Committee on Antarctic Names (US-ACAN) etter Maurice H. Unger frå U.S. Navy, som var navigatr under flyturane over Marie Byrd Land og Ellsworth Land under Operasjon Deep Freeze 1965 og 1966.

## Kjelder
Vanand Peak

**Vanand Peak** er eit bratt fjell på 3100 moh i Zinsmeister Ridge på nordaustsida av Vinson Massif i Sentinel Range i Ellsworth Mountains i Antarktis. Det ligg oppom Daterbreen i aust og sidebreen Hinkleybreen i nordvest.

Fjellet er kalla opp etter det bulgarske fyrstedømet Vanand i Gamle Armenia.

Vanand Peak ligg 8,8 km nordaust for Mount Vinson, 9.61 km aust-søraust for Mount Shinn, 5,89 km sør-søraust for Mount Segers, 1,66 km sørvest for Toros Peak og 8,73 km vest-sørvest for Mount Waldron.  

## Kjelder
* Vanand Peak. SCAR Composite Antarctic Gazetteer.
Mount Viets

**Mount Viets** er eit spisst, pyramideforma fjell på over 3600 moh, 3,5&nbsp;km nord of Mount Giovinetto på hovudryggen til Sentinel Range i Ellsworth Mountains. Det vart oppdaga av Marie Byrd Land Traverse party i 1957–58 under C.R. Bentley. Det vart kalla opp etter Ronald L. Viets, ein geofysikar ved Little America V-stasjonen i 1957.

## Kjelder
Vinson Plateau

**Vinson Plateau** er det høgaste platået i Vinson Massif i Sentinel Range i Ellsworth Mountains i Antarktis. Det strekkjer seg 9 km mellom Goodge Col og Hammer Col og knyter saman nordre delar av dei sentrale Sentinel Range til Craddock Massif i sør-søraust. Det er 4,5 km breitt mellom Branscomb Peak og Silverstein Peak i vest og Schoening Peak og Marts Peak i aust. Høgda på platået er frå 4000 til 4600 meter over havet. På platået ligg Mount Vinson (4892&nbsp;moh.), det høgaste fjellet i Antarktis, og fleire andre fjelltoppar på over 4700 meter over havet. Dei fleste av desse toppane har derimot låg skardhøgd: Clinch Peak (4841&nbsp;moh.), Corbet Peak (4822&nbsp;moh.), Silverstein Peak (4790&nbsp;moh.), Schoening Peak (4743&nbsp;moh.) og Hollister Peak (4729&nbsp;moh.). Den sentrale delen av platået vert drenert av Rochébreen og ein sidebre i Jacobsen Valley, som begge møter Branscombbreen.

Platået er kalla opp etter Vinson Massif, til ære for den amerikanske statsmannen Carl Vinson (1883-1981).

## Kjelder

* Bulgarsk antarktisk stadnamnregister. Antarctic Place-names Commission. (detaljar på bulgarsk, grunnleggande data in English)
* Vinson Plateau. SCAR Composite Gazetteer of Antarctica.
Mount Virginia

**Mount Virginia** er eit bert fjell heilt nord på ryggen i Pioneer Heights i Heritage Range. Fjellet markerer staden der Splettstoesser- og Schmidtbreen flyt saman. Det vart kartlagd av United States Geological Survey (USGS) frå landmålingar og flyfoto teken av U.S. Navy i 1961-66. Det vart namngjeve av Advisory Committee on Antarctic Names (US-ACAN) etter Virginia S. Taylor, ein geograf og assistent i US-ACAN frå 1961-65.

## Kjelder
Voysil Peak

**Voysil Peak** er eit fjell på 2900 moh i Maglenik Heights, nord i dei sentrale Sentinel Range i Ellsworth Mountains i Antarktis. Det ligg oppom sidebreane til Kopsisbreen i nord og aust, og den øvre  Ellenbreen i sørvest.

Fjellet er kalla opp etter busetnaden Voysil i Bulgaria.

Voysil Peak ligg 7,1 km aust for Mount Press, 5,6 km sør-søraust for Bezden Peak, 9,76 km vest-sørvest for Zimornitsa Peak og 4,07 km nordvest of Mount Gozur.

## Kjelder

* Voysil Peak. SCAR Composite Antarctic Gazetteer.
Mount Walcott

**Mount Walcott** er eit stort sett isfritt fjell (2155&nbsp;moh) som ligg 4,5 km aust for Mount Powell aust i Thiel Mountains. Namnet vart foreslått av Peter Bermel og Arthur Ford, som i lag leia gruppa frå United States Geological Survey (USGS) som kartla Thiel Mountains i 1960-61. Det er kalla opp etter Charles D. Walcott, den tredje direktøren i U.S. Geological Survey frå 1894-1907.

## Kjelder
Mount Waldron

**Mount Waldron** er eit fjell (3100&nbsp;moh) som ligg 6&nbsp;km nord of Mount Tuck, oppom Veregava Ridge i Sentinel Range i Ellsworth Mountains. Det ligg oppom Daterbreen i vest, Orizaribreen i nord, Berisadbreen i nordaust og Hansenbreen i søraust.

Fjellet vart oppdaga av U.S. Navy skvadron VX-6 på ein flytur den 14.-15. desember 1959, og vart kartlagd frå flyfoto teken under denne turen av United States Geological Survey (USGS). Det vart namngjeve av Advisory Committee on Antarctic Names (US-ACAN) etter Kenneth L. Waldron, ein elektrikar i U.S. Navy som overvintra ved Sørpolstasjonen 1957.

## Kjelder
Webers Peaks

**Webers Peaks** er ei rekkje fjelltoppar på ein rygg som grensar til Splettstoesserbreen i nord, Balishbreen i aust og Dobbratz- og Fendorfbreen i vest i Heritage Range i Ellsworth Mountains. Dei vart namngjevne av University of Minnesota Ellsworth Mountains Party i 1962–63 etter geologen Gerald F. Webers, som var med gruppa. 

## Kjelder
Mount Weems

**Mount Weems** er eit markant fjell, 2210 moh, som ligg 15&nbsp;km nord for Mount Ulmer nær nordenden av Sentinel Range i Ellsworth Mountains. Det vart oppdaga av Lincoln Ellsworth på den transantarktiske flyturen hans den 23. november 1935. Det vart namngjeve av Advisory Committee on Antarctic Names (US-ACAN) etter P. V. H. Weems, ein oppfinnar i U.S. Navy som utvikla flynavigasjonsinstrument og teknikkar som Ellsworth nytta under flyturen. 

## Kjelder
Stormannsmøtet på Eidsvoll

**Stormannsmøtet på Eidsvoll** (òg kalla **Notabelmøtet**) 16. februar 1814 vart halde på Eidsvollsbygninga på Eidsvoll verk etter initiativ av prins Kristian Fredrik. Møtet fekk stor historisk betydning på grunn av at det blei vedteke at det skulle kallast inn ei riksforsamling som skulle gje Noreg ei ny konstitusjon. 

Av like stor betydning var at regenten Kristian Fredrik denne dagen gjekk med på å søkje kongemakt utfrå prinsippet om folkesuverenitet. Forut for møtet hadde han sett for seg at han skulle krevja trona som følgje av prinsippet om kongsslektas arverett til den norske trona uansett kva folket måtte meine. 

## Tilstades
* Biskop Fredrik Julius Bech
* Kammerherre Marcus Gjøe Rosenkrantz
* Konferensråd Mathias Sommerhielm
* Amtmann Jonas Collett
* Kammerråd Poul Christian Holst
* Etatsråd Hans Hagerup Falbe
* Generalauditør Christoffer Anker Bergh
* Professor Niels Treschow
* Professor Georg Sverdrup
* Admiral Otto Lütken
* Generalmajor Frederik Gottschalk von Haxthausen
* Oberst Christian D. A. Arenfeldt
* Oberst Johannes Klingenberg Sejersted
* Oberstløytnant Johan Friedrich Wilhelm Haffner
* Oberstløytnant Hans H. Rode
* Major Ludvig Frederik Brock
* Kammerherre Peder Anker
* Konferensråd Carsten Anker
* General Peter Anker
* Kjøpmann Carsten Tank
* Agent Jacob Nielsen

## Bakgrunnsstoff
*Eidsvoll og Grunnlova 1814 frå Stortinget
*Notabelmøtet frå Eidsvoll 1814

## Kjelder

**Denne artikkelen bygger på «[[:no:Stormannsmøtet på Eidsvoll|Stormannsmøtet på Eidsvoll]]» frå {{Wikipedia-utgåve|no,  den 4. mars 2013 [http://no.wikipedia.org/w/index.php?title=Stormannsm%C3%B8tet_p%C3%A5_Eidsvoll&oldid=11814724 revisjon]*
Windy Peak

**Windy Peak** er eit markant fjell, 1910&nbsp;m, som ligg 3,5 km sørvest for sørenden av Reuther Nunataks i Founders Peaks i Heritage Range. Det fekk dette namnet av University of Minnesota Geological Party i 1963–64 fordi det alltid var kraftig vind nær denne toppen då denne gruppa vitja området. 

## Kjelder
Mount Woollard

**Mount Woollard** er eit fjell (2675&nbsp;moh) nesten 240&nbsp;km (150&nbsp;mi) vest for Heritage Range i Ellsworth Mountains i Antarktis. Det vart oppdaga av Marie Byrd Land Traverse Party (1957–58), og kalla opp etter George P. Woollard, som sat i Technical Panel on Seismology and Gravity for U.S. National Committee under Det internasjonale geofysiske året. Han lærte opp mange geofysikarar som drog til Antarktis. 

Mount Woollard er eit isolert fjell og  isolated mountain med berre **Mount Moore** 13 km lenger nord. Mount Moore stig 305 meter over snøoverflata. Det vart òg oppdaga av Marie Byrd Land Traverse Party den 4. februar 1958, og kalla opp etter John P. Moore som var ein helikopeterpilot ombord på USS «Atka», som omkom i ein styrt nær Kainan Bay i januar 1955.

## Kjelder
Johan Friedrich Wilhelm Haffner

**Johan Frederich Wilhelm von Haffner** (òg **Johan Frederik Vilhelm Haffner**) ()), var ein 
norsk offiser og ein av Kristian Fredriks næraste medarbeidarar – adjutant – på Eidsvoll da Riksforsamlinga satt saman i 1814.
Haffner hadde vore med på stormannsmøtet på Eidsvoll den 16. februar 1814.

I ein periode kor Kristian Fredrik ikkje var tilstades på Eidsvoll sende Haffner han fire brev. Her informerte han om det som hende i tillegg til å fortelje om rykte og intrigar.

I 1815 slog han seg ned på garden Dal på Eidsvoll.

## Referansar

## Kjelder

**Denne artikkelen bygger på «[[:no:Johan Friedrich Wilhelm Haffner|Johan Friedrich Wilhelm Haffner]]» frå ,  den 4. mars 2013, [http://no.wikipedia.org/w/index.php?title=Johan_Friedrich_Wilhelm_Haffner&oldid=11845770 revisjon]*
Mount Wrather

**Mount Wrather** er eit bert fjell (2095&nbsp;moh) som ligg 4,5 km sør-søraust for Mount Walcott langs austsida av Thiel Mountains. Namnet vart foreslått av Peter Bermel og Arthur Ford, som i lag leia ei gruppe frå United States Geological Survey (USGS) som kartla Thiel Mountains i 1960-61. Fjellet er kalla opp etter William E. Wrather, den sjette direktøren i U.S. Geological Survey 1943-56.

## Kjelder
Yochelson Ridge

**Yochelson Ridge** er eit delvis snødekt fjellrygg som strekkjer seg over 6 km nord-nordvestover frå Eley Peak i Soholt Peaks i Heritage Range i Ellsworth Mountains. Ryggen vart kartlagd av United States Geological Survey (USGS) frå landmålingar og flyfoto tekne av U.S. Navy i 1961-66. Det vart namngjeve av Advisory Committee on Antarctic Names (US-ACAN) after Ellis L. Yochelson, ein geolog i USGS ved National Museum of Natural History i Washington, DC og ein paleontolog med United States Antarctic Research Program (USARP) Ellsworth Mountains Expedition i 1979-80.

## Kjelder
Wright Peak

**Wright Peak** er eit fjell som ligg 1,5 km sør for Sutley Peak i Jones Mountains i Antarktis. Det vart kartlagt av University of Minnesota Jones Mountains Party i 1960–61 som namngav det etter Herbert E. Wright Jr., ein glasiolog frå University of Minnesota og rådgjevar for gruppa som vitja Antarktis i 1961-62.

## Kjelder
Youngbreen

**Youngbreen** er ein isbre som flyt 13 km austover og endar ved nordenden av Barnes Ridge på austsida av Sentinel Range i Ellsworth Mountains. Han vart først kartlagd av United States Geological Survey (USGS) frå landmålingar og flyfoto teken av U.S. Navy i 1957-59. Breen vart namngjeve av Advisory Committee on Antarctic Names (US-ACAN) etter Dale L. Young i United States Air Force (USAF), som deltok i opprettinga av Sørpolstasjonen i 1956&ndash;57.

## Kjelder
Zalmoxis Peak

**Zalmoxis Peak** er eit fjell på 2500 moh i Bearskin Ridge på austsida av Sentinel Range i Ellsworth Mountains i Antarktis. Det ligg oppom Pattonbreen i nordvest og Crosswellbreen i søraust.

Fjellet er kalla opp etter den mytologiske thrakiske kongen og guddomen Zalmoxis.

Zalmoxis Peak ligg 2,95 km nordaust for Mount Bearskin, 7,9 km sør for Mount Jumper, og 8,8 km vest-sørvest for Mamarchev Peak.

## Kjelder
* Zalmoxis Peak. SCAR Composite Antarctic Gazetteer.
Aker Peaks

**Aker Peaks** , òg kalla **Akar Peaks** eller **Aker Range**, er ei rekkje hovudsakleg snødekte fjell, det høgaste på 1800 moh., som strekkjer seg 15&nbsp;km frå nordvest til søraust, 6,5&nbsp;km vest for Nicholas Range og 50&nbsp;km vest-nordvest for Edward VIII Bay. Dei vart oppdaga den 14. januar 1931 av ein norsk kvalfangstekspedisjon under O. Borchgrevink, som namngav dei etter garden til direktør Svend Foyn Bruun i Hvalfangerselskapet Antarctic A/S i Tønsberg.

## Kjelder

**Denne artikkelen bygger på «[[:en:Aker Peaks|Aker Peaks]]» frå ,  den 4. mars 2013.* 
*** oppgav desse kjeldene:*
*
Alderdice Peak

**Alderdice Peak** er ein fjelltopp 10&nbsp;km søraust for Mount Underwood i austlege delen av Nye Mountains. Det vart kartlagd frå flyfoto tekne av eit fly frå Australian National Antarctic Research Expeditions i 1959, og vart namngjeven av Australian Antarctic Names and Medals Committee etter W. Alderdice, ein vêrobservatør ved Wilkes-stasjonen i 1959.

## Kjelder

**Denne artikkelen bygger på «[[:en:Alderdice Peak|Alderdice Peak]]» frå ,  den 4. mars 2013.* 
*** oppgav desse kjeldene: 
* *
Amphitheatre Peaks

**Amphitheatre Peaks** er ei gruppe fjelltoppar som ligg kring og strekkjer seg aust for Amphitheatre Lake, nordvest i Nye Mountains i Antarktis. Dei vart fotograferte i 1956 av Australian National Antarctic Research Expeditions (ANARE) og vitja i november 1958 av ANARE. Dei vart namngjevne av Australian Antarctic Names and Medals Committee i samband med Amphitheatre Lake.

## Kjelder

**Denne artikkelen bygger på «[[:en:Amphitheatre Peaks|Amphitheatre Peaks]]» frå ,  den 4. mars 2013.* 
*** oppgav desse kjeldene:*
*
Mount Bartlett

**Mount Bartlett** er eit fjell 3 nautiske mil (6&nbsp;km) søraust for Mount Storer i Tula Mountains i Enderby Land. Det vart kartlagd frå flyfoto tekne av ANARE (Australian National Antarctic Research Expeditions) i 1956 og 1957. Det vart namngjeve av Australian Antarctic Names and Medals Committee (ANCA) etter A.J. Bartlett, eit medlem av mannskapet på Discovery i løpet av British Australian New Zealand Antarctic Research Expedition (BANZARE) i 1929-31.

## Kjelder
Mount Bergin

**Mount Bergin** er eit fjell, 700 moh, som står 4 nautiske mil (7&nbsp;km) vest for Mount Maslen i Raggatt Mountains i Enderby Land. Det vart kartlagd frå flyfoto tekne av ANARE (Australian National Antarctic Research Expeditions) i 1956. Det vart namngjeve av Australian Antarctic Names and Medals Committee (ANCA) etter R.D. Bergin, sambandsoffiser på Mawson stasjon i 1956.

## Kjelder
Freskomåleri

**Freskomåleri** eller **freske** er vegg- og takmåleri på mur, gjort med vassfarge medan murpussen av kalkmørtel framleis er ny og våt. Pussinga av muren må soleis gjerast i samarbeid med kunstmålaren, slik at kunstmålaren kan gjere ferdig sitt arbeid før pussen er herda og tørr. Det kan såleis ikkje dekkjast større flater med murpuss om gangen enn at kunstmålaren kan halde tritt med muraren, og på større flater med veggmåleri vil ein difor ofte kunne registrere grensene mellom dei lutane som utgjer dagsøktane.

Kunstmålaren rører fargane ut med kalkvatn. Det er naudsynt med lang røynsle i å treffe dei rette fargane, ettersom fargane vert mykje ljosare etter å ha tørka. Det må dessutan arbeidast snøgt, før kalkpussen har tørka. Vert det gjort feil i fargevalet eller på anna måte, er det ikkje berre å måla oppå for å rette feilen; kalkpussen må hoggast vekk og eit nytt lag puss leggjast på og målast på vanleg måte medan pussen er våt.

Føremonen med freskomåleriet i høve til å måle på tørr murpuss, er at freskomåleriet held seg mykje betre og vil ha den same  sterke og reine fargen i mange hundre år. Den våte kalkpussen tek opp i seg karbondioksid frå lufta, og vert då omgjort til  kalsiumkarbonat, som ikkje let seg løyse opp og verte endra av vatn og fukt.

Freskomåleriet er ein særs gamal teknikk, nytta til dømes i Egypt, Hellas og Romerriket allereie i gamal tid; i ruinbyen Pompeii finst det mange veggmåleri i denne teknikken. Teknikken vart mykje nytta i mellomalderens kyrkjebygningar av stein, mellom anna i Norden, og særleg i Italia vart det framstilt viktige verk i denne teknikken i tida frå 1200-talet til 1600-talet av målarar som Giotto, Masaccio, Fra Angelico, Piero della Francesca, Luca Signorelli, Michelangelo og Pietro da Cortona, samt på 1700-talet ved til dømes Giovanni Battista Tiepolo. 

I nyare tid har òg kunstnarar nytta seg av freskomåleriet i fleire høve. Mexico med Diego Rivera og hans sosialrealistiske freskomåleri, og Noreg med Emanuel Vigeland og dei såkalla freskobrørne Axel Revold, Alf Rolfsen og Per Krohg, sette desse to landa i fremste rad i tida etter fyrste verdskrigen med omsyn til å skape viktige kunstverk i denne teknikken.

## Bakgrunnsstoff

## Sjå òg
Kalkmåleri
Zimornitsa Peak

**Zimornitsa Peak** er eit fjell på 1700 moh i Maglenik Heights, nord i dei sentrale Sentinel Range i Ellsworth Mountains i Antarktis. Det ligg oppom Kopsisbreen i nordvest og Youngbreen i søraust.

Fjellet er kalla opp etter busetnaden Zimornitsa i Bulgaria.

Zimornitsa Peak ligg 7,9 km nordaust for Mount Gozur, 11,43 km søraust for Fucha Peak, 3,46 km sørvest for Mirovyane Peak og 17,87 km nordvest for Mount Besch. 

## Kjelder
* Zimornitsa Peak. SCAR Composite Antarctic Gazetteer.
Zavis Peak

**Zavis Peak** er eit spisst fjell, 2195 moh, som ligg 6&nbsp;km vest for Navigator Peak ved sørenden av Founders Escarpment i Heritage Range. Det vart namngjeve av University of Minnesota Geological Party i 1963–64 etter Alfred Zavis, ein topografisk teknikar i United States Geological Survey (USGS) med gruppa som vitja desse fjella. 

## Kjelder
Mount Berrigan

**Mount Berrigan** er eit fjell 1 nautisk mil (1,9&nbsp;km) aust for Budd Peak i Enderby Land. Det vart kartlagd frå flyfoto tekne av ANARE (Australian National Antarctic Research Expeditions) i 1957. Det vart namngjeve av Australian Antarctic Names and Medals Committee (ANCA) etter M.G. Berrigan, ein assistant som var mekanikar på Wilkes-stasjonen i 1961.

## Kjelder
Mount Boda

**Mount Boda** er eit fjell like nord for Amphitheatre Peaks ved vestenden av Nye Mountains. Det vart kartlagd frå flyfoto tekne av ANARE (Australian National Antarctic Research Expeditions) i 1956. Det vart namngjeve av Australian Antarctic Names and Medals Committee (ANCA) etter dr. J. Boda, ein militærlege ved Wilkes-stasjonen i 1959.

## Kjelder
Burch Peaks

**Burch Peaks** er ei gruppe fjelltoppar 6&nbsp;nautiske mil aust for Mount Torckler i Enderby Land. Dei vart kartlagde frå flyfoto tekne under Australian National Antarctic Research Expeditions aircraft i 1957, og vart namngjeven av Australian Antarctic Names and Medals Committee etter W.M. Burch, ein geofysikar ved Wilkes-stasjonen i 1961.

## Kjelder
Mount Codrington

**Mount Codrington** er eit markant fjell, 1520 meter over havet, som står 26,5&nbsp;km sør-søraust for Cape Close og 27 km aust for Johnston Peak. Mount Codrington dannar nordaustenden av Napier Mountains.

Det vart kartlagd i 1930 av British Australian New Zealand Antarctic Research Expedition under Mawson og fekk dette namnet av John Biscoe i mars 1831.

## Sjå òg
* Historia til Antarktis
* Antarktiskekspedisjonar

## Kjelder

**Denne artikkelen bygger på «[[:en:Mount Codrington|Mount Codrington]]» frå ,  den 4. mars 2013.* 
*** oppgav desse kjeldene: 
* *
 

## Bakgrunnsstoff
* Australian Antarctic Division
* Australian Antarctic Gazetteer 
* Australian Antarctic Names and Medals Committee (AANMC)
* Scientific Committee on Antarctic Research (SCAR)
* PDF-kart over Australsk Antarktis
* ANARE Club
* List of Peaks in Enderby Land
Conradi Peak

**Conradi Peak** er eit isolert fjell, 1040 moh, nord i Napier Mountains og inn frå kysten, kring 19&nbsp;nautiske mil sørvest for Cape Borley. Det vart oppdaga i januar 1930 av British Australian New Zealand Antarctic Research Expedition (BANZARE) under Mawson, som namngav det etter eit viktig medlem av den sørafrikanske regjeringa som i 1929 støtta BANZARE medan «Discovery» låg i Cape Town.

## Kjelder
Mount Cordwell

**Mount Cordwell** er eit fjell i Antarktis. Det ligg 2&nbsp;nautiske mil aust for Burch Peaks og 21&nbsp;nautiske mil sør-sørvest for Stor Hånakken i Enderby Land. Det vart kartlagd frå flyfoto tekne under Australian National Antarctic Research Expeditions i 1957. Fjellet vart namngjeve av Australian Antarctic Names and Medals Committee etter T.S. Cordwell, ein sambandsoffiser på Wilkes-stasjonen i 1961.

## Kjelder